भारत सरकार

मानव संसाधन विकास मंत्रालय

स्‍कूल शिक्षा और साक्षरता विभाग

राज्य सभा

अतारांकित प्रश्न संख्या: 1214

उत्तर देने की तारीखः 20.1**2**.201**8**

सीबीएसई शिक्षा पाठ्यक्रम में बदलाव

1214. श्री प्रताप सिंह बाजवाः

**क्या** मानव संसाधन विकास मंत्री **यह बताने की कृपा करेंगे किः**

**(क) वर्ष 2014 से 2018 के दौरान विशेष तौर पर इतिहास, राजनीति विज्ञान और अर्थशास्त्र के विषयों में केन्द्रीय माध्यमिक शिक्षा बोर्ड के पाठ्यक्रमों तथा पाठ्य पुस्तकों में किए गए बदलावों का ब्यौरा क्या है;**

**(ख) क्या इन बदलावों पर पाठ्यपुस्तक विकास समितियों द्वारा चर्चा की गई और उनका अनुमोदन किया गया था;**

**(ग) यदि हां, तो तत्संबंधी ब्यौरा क्या है; और**

**(घ) यदि नहीं, तो इसके क्या कारण हैं**?

उत्तर

मानव संसाधन विकास मंत्रालय में राज्य मंत्री

(डॉ. सत्‍य पाल सिंह)

**(क) से (घ): केंद्रीय माध्‍यमिक शिक्षा बोर्ड (सीबीएसई) ने सूचित किया है कि कक्षा** IX-X **और** XI-XII **दो वर्षीय एकीकृत पाठ्यक्रम हैं। इन कक्षाओं के लिए इतिहास, राजनीति विज्ञान और अर्थशास्‍त्र में पाठ्यक्रम में कोई परिवर्तन नहीं है। सीबीएसई ने पाठ्यपुस्‍तकों के प्रकाशन को बंद कर दिया है और यह इतिहास, राजनीति विज्ञान और अर्थशास्‍त्र के लिए राष्‍ट्रीय शैक्षिक अनुसंधान और प्रशिक्षण परिषद् (एनसीईआरटी) पाठ्यपुस्‍तकों की अनुशंसा करता है। एनसीईआरटी ने सूचित किया है कि उन्‍होंने अपने पाठ्यक्रम और पाठ्यपुस्‍तकों में कोई प्रमुख परिवर्तन नहीं किया है। तथापि, समय-समय पर पाठ्यपुस्‍तकों की समीक्षा की जाती है और उन्‍हें अद्यतन किया जाता है। एनसीईआरटी द्वारा तैयार पाठ्य सामग्री को अद्यतन करना एक सतत प्रक्रिया है। वर्ष 2017-18 में एनसीईआरटी ने इतिहास, राजनीति विज्ञान और अर्थशास्‍त्र सहित अपनी सभी पाठ्यपुस्‍तकों की समीक्षा की है। यह समीक्षा व्‍यापक रूप से तथ्‍यपरक त्रुटियां, यदि कोई हो, और डाटा के अद्यतनीकरण से संबंधित है।**

\*\*\*\*\*